ધનતેરસ જેના દિવસે દેવતાઓના ખજાનચી કુબેર અને દિવાળી જેને દિવસે ધનની દેવી લક્ષ્મીની પૂજા કરવામાં આવે છે તે બન્ને દિવસો લક્ષ્મીની ઉપાસના માટેના ઉત્તમ દિવસો છે. એવું કહેવાય છે કે ધનતેરસ અને દિવાળીના દિવસે કરવામાં આવેલાં દાન, હવન, પૂજા અને અન્ય વિધિ-વિધાનોનું અક્ષય એટલે કે સંપૂર્ણ ફળ મળે છે. તંત્રશાસ્ત્રમાં કેટલાક ચોક્કસ પ્રયોગો દ્વારા લક્ષ્મીપ્રાપ્તિ માટેના ઉપાયો સૂચવેલા છે. કુબેરયંત્ર અથવા મહાલક્ષ્મીયંત્ર જે સંપૂર્ણ વિધિવત્ સિદ્ધ કરવામાં આવ્યાં હોય તેને ગલ્લા કે તિજોરીમાં રાખવાથી પ્રચૂર માત્રામાં ધનની પ્રાપ્તિ થાય છે. જોકે આનો ભરપૂર લાભ કેટલાક ઠગવિદ્યા કરનારા પણ ઊઠાવે છે. આ કારણથી જાહેરખબરો થકી વેચાતા આ પ્રકારનાં યંત્રો મોંઘાભાવે ખરીદનારને ધનપ્રાપ્તિ થવાને બદલે નુક્સાન થાય છે તે સમજવું જોઈએ. પરસેવો પાડ્યા વગર અને પોતાના હક્કની ન હોય તે રીતે પ્રાપ્ત કરેલી લક્ષ્મી ક્યારેય ટકતી નથી. લક્ષ્મીનાં પણ આઠ પ્રકાર છે જે નીચે મુજબ છેઃ